Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: összes foglalkoztatott létszáma 10 fõnél kevesebb és megfelel a 2004. évi XXXIV. törvény (KKVtv.) 3. § (3) bekezdésében foglaltaknak és nem minõsül az (1), illetve (2) bekezdése szerint kis- vagy középvállalkozásnak.
Paragraph Index: 351

2. Forgatási célú értékpapírok Ebben az eszközcsoportban a szokásos kereskedelmi célra, illetve spekulációs céllal vásárolt, az Szkr. szerint forgóeszközként nyilvántartott (rövid és hosszú eredeti lejáratú), nyílt körben kibocsátott, tõkearányosan és nem tõkearányosan jövedelmezõ értékpapírokat kell kimutatni szektoronként bontva, függetlenül attól, hogy a vásárlás az elsõdleges vagy a másodlagos piacon történt. Értékelésük a számviteli szabályoknak megfelelõen történik, de külön kimutatva bruttó könyv szerinti értéküket és – esetenként (összevontan) – értékvesztésük és értékelési különbözetük egyenlegét. A valós értéken történõ értékelés alkalmazása nem érinti a forgatási cél szerinti minõsítést (forgóeszközként vagy befektetett pénzügyi eszközként történõ elszámolást). A forgóeszközként nyilvántartott rövid lejáratú értékpapírokat akkor is itt kell szerepeltetni, ha a valós értékelést alkalmazó hitelintézet azokat az értékesíthetõ, vagy a lejáratig tartott kategóriába sorolta. Itt kell a forgatási célú egyéb részesedéseket és üzletrészeket, valamint a forgatási céllal szerzett, de a cégnyilvántartásba még nem bejegyzett vállalkozásokba történt befektetéseket is kimutatni, függetlenül attól, hogy a fõkönyvben hol tartják nyilván. A szektoronkénti bontásnál az eredeti kibocsátó szerint kell az értékpapírokat besorolni, akkor is, ha értük valaki garanciát vállalt. A forgatási céllal vásárolt, de a számviteli szabályok szerint (például a be nem válthatóság miatt) átsorolt értékpapírokat nem itt, hanem a befektetési célúak között kell figyelembe venni. A hitelintézet üzletszerû tevékenységét kisegítõ saját járulékos vállalkozásokban (mind belföldön, mind külföldön) történt befektetéseket – függetlenül a befektetési céltól – kizárólag a Vagyoni érdekeltségek eszközcsoportban kell kimutatni.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes